**REGULAMENT OFICIAL AL CONCURSULUI “Provocarea eDevize”**

**SECȚIUNEA 1. ORGANIZATORUL ȘI REGULAMENTUL OFICIAL AL CONCURSULUI**

Campania Promoționala este organizata și desfășurata de S.C. Exenne Technologies S.R.L. cu sediul social în Pitesti, Patrascu Voda nr.3, RO 29440735, înregistrată la Oficiul Registrului Comerțului sub numărul J03/1656/2011, (denumită în continuare "Organizator").

Participanții la concurs sunt obligați să respecte termenii și condițiile regulamentului oficial al acestuia, potrivit celor menționate mai jos (denumit în continuare "Regulament Oficial"). Regulamentul Oficial este întocmit și va fi făcut public prin vizitarea site-ului www.eDevize.ro/provocarea-eDevize . Organizatorul își rezervă dreptul de a modifica sau schimba prezentul Regulament Oficial, urmând ca astfel de modificări să intre în vigoare numai după prezentarea acestor modificări pe site-urile menționate mai sus.

**SECȚIUNEA 2. ZONA DE DESFĂȘURARE A CONCURSULUI**

Campania este organizată și se desfășoară pe întreg teritoriul României, în perioada 14.12.2020 –20.12.2020. Pentru obținerea de informații suplimentare, vă rugăm să consultați pagina www.eDevize.ro sau să trimiteți un e-mail la provocare@eDevize.ro, pe întreaga durată a concursului, potrivit celor menționate în Secțiunea 3 de mai jos.

**SECȚIUNEA 3. DURATA PROMOȚIEI**

Campania va incepe la data de 14.12.2020, ora 00:00, pe întreg teritoriul Romaniai. Campania se va desfășura în conformitate cu prevederile prezentului Regulament Oficial. Campania va înceta la data de 21.12.2020, ora 00:00.

**SECȚIUNEA 4. MECANISMUL PROMOȚIEI**

Promoția este condiționată de evaluarea, in programul in eDevize, a costului unei lucrari plecand de la 1 lista de 50 de articole nenormate. Pe toata perioada concursului participantii vor beneficia gratuit de facilitatile din produsul eDevize Enterprise.

Lucrarile se vor transmite prin email la adresa [provocare@edevize.ro](mailto:provocare@edevize.ro) si vor fi evaluate de expertii Exenne Technologies tinand cont de acuratetea costului, tehnologiile folosite si structura devizului.

**SECȚIUNEA 5. PREMII SI PROCEDURA PENTRU ACORDAREA PREMIILOR**

Marele premiu: o licenta pe viata eDevize Enterprise

10 Premii la alegere dintre un an de abonament eDevize Enterprise sau curs acreditat ANPC: „Tehnician Devize si masuratori”

Castigatorii vor fi anuntati oficial atat pe pagina concursului [www.eDevize.ro/provocarea-eDevize](http://www.eDevize.ro/provocarea-eDevize) cat si telefonic.

**SECȚIUNEA 6. RESPONSABILITATE**

Prin participarea la concurs, toți participanții sunt de acord și se obligă să respecte și să se conformeze tuturor cerințelor și condițiilor impuse de Organizator prin prezentul Regulament Oficial, nerespectarea acestora atrăgând răspunderea personală și exclusivă a participanților

**SECTIUNEA 7. DREPTUL DE PARTICIPARE**

Campania este deschisă participării tuturor persoanelor fizice, cu vârste peste 18 ani, si persoanelor juridice prin reprezentanții legali.

**SECTIUNEA 8. PROTECȚIA DATELOR PERSONALE**

Prin prezentul Regulament oficial Organizatorul se obligă să respecte prevederile legislației privind protecția datelor cu caracter personal inclusiv, în mod special, prevederile Regulamentului (UE) 2016/679 al Parlamentului European și al Consiliului din data de 27.04.2016 privind protecția persoanelor fizice în ceea ce privește prelucrarea datelor cu caracter personal.

Pentru implementarea prezentei campanii, în scopurile specificate mai jos, Organizatorul prelucrează, în calitate de Operator, date cu caracter personal.

Categorii de persoane vizate

* participanți la concurs

Date cu caracter personal prelucrate:

* nume;
* prenume;
* număr de telefon fix sau mobil;
* adresa de email.

Scopurile și temeiurile de prelucrare:

Prin participarea la prezenta Concurs, participanții înțeleg faptul că în acest scop datele lor cu caracter personal (nume, prenume, adresă, număr de telefon fix și/sau mobil, e-mail) vor fi prelucrate de Organizator în vederea organizării concursului, realizarea de statistici, analize și cercetări de piață prin anonimizarea datelor, precum și pentru îndeplinirea obligațiilor financiar-contabile și fiscale în conformitate cu Regulamentul General privind Protecția Datelor Nr. 679/2016. De asemenea, prin participarea la prezenta concursului, participanții sunt de acord ca datele cu caracter personal (nume, prenume, adresa, număr de telefon fix și/sau mobil, e-mail) să fie prelucrate de Organizator pentru transmiterea de comunicări cu scop comercial prin telefon, poștă sau poștă electronică (telemarketing), precum și trimiterea de oferte și materiale publicitare.

Participanții/câștigătorii înțeleg că prelucrarea datelor cu caracter personal în condițiile și scopul declarat prin acest Regulament oficial este indispensabilă derulării concursului.

Datele personale ale participanților/câștigătorilor sunt prelucrate de Organizator în temeiul relației contractuale ce este stabilită prin acceptarea prezentului Regulament în scopul desfășurării concursului. Cu privire la respectarea prevederilor finaciar-contabile și fiscale, precum și pentru arhivare, temeiul de prelucrare este obligația legală a Organizatorului. Pentru soluționarea oricăror plângeri în legătură cu organizarea și desfășurarea concursului și acordarea premiilor, alte proceduri judiciare sau administrative, temeiul de prelucrare este reprezentat de interesul legitim al Organizatorului.

**SECȚIUNEA 9. ÎNCETAREA CONCURSULUI**

Prezentul concurs poate înceta numai în cazul producerii unui eveniment ce constituie forță majoră, inclusiv în cazul imposibilității Organizatorului, din motive independente de voința sa, de a continua prezentul concurs.

Cazul de forță majoră este definit ca orice eveniment care nu poate fi controlat, remediat  sau previzionat de către Organizator și a cărui apariție pune pe acesta din urma în imposibilitatea de a-și îndeplini obligațiile asumate prin Regulament. În categoria acestor evenimente sunt incluse, fără a se limita la acestea: războaie, incendii, inundații, greve și blocade, cutremure, alte catastrofe de orice fel, precum și orice reglementare care poate apărea ulterior intrării în vigoare a Contractului și care poate interzice sau modifica termenii Regulamentului.

**SECTIUNEA 10. LITIGII**

Eventualele litigii aparute între Organizator și participanții la prezentul concurs se vor rezolva pe cale amiabilă sau, în cazul în care aceasta nu va fi posibilă, litigiile vor fi soluționate de instanțele judecătorești române competente.

**SECȚIUNEA 11. REGULAMENTUL OFICIAL**

Regulamentul Oficial este disponibil gratuit pentru toti accesând site-ul www.eDevize.ro/provocarea-eDevize

Prin participarea la aceasta concurs, participanții sunt de acord să respecte și să se conformeze tuturor prevederilor, termenilor și condițiillor prezentului Regulament Oficial.

**SECTIUNEA 12. ALTE CLAUZE**

Premiile neacordate vor rămâne în proprietatea Organizatorului care poate dispune liber de acestea în maniera pe care o va considera necesară sau potrivită intereselor sale.

Participanților la Concurs nu le sunt impuse nici un fel de cheltuieli directe sau indirecte.

În cazul în care o anumită prevedere a prezentului Regulament este declarată nulă, celelalte prevederi ramân valabile/valide în măsura în care pot produce efecte juridice chiar în absența condițiilor declarate nule. În măsura posibilului, condițiile anulate se înlocuiesc cu o altă reglementare rezonabilă, validă juridic, care sa corespundă cât mai mult scopului prevederilor lipsite de validitate.

Exenne Technologies SRL